ddrg/super_eurlex huggingface dataset:
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2020/895

af 25. juni 2020

om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2020/401 (ATALANTA/2/2020)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 6, stk. 1, og

ud fra følgende betragtninger:

(1) I medfør af artikel 6, stk. 1, i fælles aktion 2008/851/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe de relevante afgørelser om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (»øverstbefalende for EU-styrken«).

(2) Den 12. marts 2020 vedtog PSC afgørelse (FUSP) 2020/401 (2) om udnævnelse af kontreadmiral Ignacio VILLANUEVA SERRANO til øverstbefalende for EU-styrken.

(3) Den øverstbefalende for EU-operationen har indstillet kontreadmiral Riccardo MARCHIO' til ny øverstbefalende for EU-styrken fra den 26. august 2020.

(4) EU's Militærkomité gav den 20. maj 2020 sin støtte til denne indstilling.

(5) Afgørelse (FUSP) 2020/401 bør derfor ophæves.

(6) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1 Kontreadmiral Riccardo MARCHIO' udnævnes herved til øverstbefalende for EU‐styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) fra den 26. august 2020.

Artikel 2 Afgørelse (FUSP) 2020/401 ophæves.

Artikel 3 Denne afgørelse træder i kraft den 26. august 2020.

Udfærdiget i Bruxelles, den 25. juni 2020. På Den Udenrigs- og Sikkerhedspolitiske Komités vegne S. FROM-EMMESBERGER Formand

(1) EUT L 301 af 12.11.2008, s. 33.

(2) Den Udenrigs- og Sikkerhedspolitiske Komités afgørelse (FUSP) 2020/401 af 12. marts 2020 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2019/1988 (ATALANTA/1/2020) (EUT L 79 af 16.3.2020, s. 2).
(1)

I medfør af artikel 7, stk. 1, i afgørelse 2014/219/FUSP har Den Udenrigs- og Sikkerhedspolitiske Komité (PSC) bemyndigelse til i overensstemmelse med traktatens artikel 38, stk. 3, at træffe de relevante afgørelser med henblik på at varetage den politiske kontrol med og den strategiske ledelse af EUCAP Sahel Mali, herunder at træffe afgørelse om udnævnelse af en missionschef.
(10)

Tunesien er for øjeblikket opført på listen over godkendelser af fjerkræ, akvakultur og vildtlevende vildt. Dette tredjeland har forelagt Kommissionen en plan vedrørende fjerkræ, som ikke giver tilstrækkelige garantier, og en plan for akvakultur, som kun omfatter fisk. Tunesien bør derfor udgå af listen for så vidt angår fjerkræ, og en specifikation, der begrænser godkendelsen af akvakultur til kun at omfatte krebsdyr, bør tilføjes til listen.
(5)

Med henblik på at undgå risikoen for en unødvendig stramning af de finansielle forhold på et tidspunkt, hvor genopretningen fra stødet fra pandemien sandsynligvis forbliver ufuldstændig, besluttede Styrelsesrådet, at afdragene på hovedstolen fra værdipapirer opkøbt under PEPP fuldt ud geninvesteres indtil i hvert fald slutningen af 2022,og derudover, at den fremtidige udfasning af PEPP-porteføljen under alle omstændigheder vil blive styret, så den ikke indvirker på den passende pengepolitiske linje.
»15.

GHWELL, Khalifa alias AL GHWEIL, Khalifa AL-GHAWAIL, Khalifa GHAWIL, Khalifa Mohamed

Fødselsdato: 1. januar 1956 eller 1. januar 1951 Fødested: Misurata, Libyen Nationalitet: Libyen Pas: A005465 (Libyen), udstedt den 12. april 2015, udløb den 11. april 2017 og J690P666 (Libyen), udstedt den 12. juni 2016, udløber den 11. juni 2024 Køn: mand Adresse: Qasr Ahmed Street, Misurata, Libyen

Khalifa Ghwell var den såkaldte »premierminister og forsvarsminister« i den internationalt ikkeanerkendte nationalkongres (også kendt som den »nationale redningsregering«) og var som sådan ansvarlig for dens aktiviteter. Den 7. juli 2015 udviste Khalifa Ghwell sin støtte til Steadfastness Front (Alsomood), en ny militær styrke på syv brigader, der skal forhindre dannelsen af en samlingsregering i Tripoli, ved at deltage i undertegnelsesceremonien for indvielsen af styrken med nationalkongressens »formand«, Nuri Abu Sahmain. Som »premierminister« for nationalkongressen har Ghwell spillet en central rolle med hensyn til at obstruere dannelsen af den nationale samlingsregering, der blev oprettet i henhold til den libyske politiske aftale. Den 15. januar 2016 beordrede Ghwell i sin egenskab af Tripolis »premierminister og forsvarsminister« for nationalkongressen, at alle medlemmer af den nye sikkerhedsenhed, der var udnævnt af den designerede premierminister for den nationale samlingsregering, som satte deres ben i Tripoli, skulle arresteres. Den 31. august 2016 beordrede han »premierministeren« og »forsvarsministeren« i den »nationale redningsregering« til at vende tilbage til arbejdet, efter at Repræsentanternes Hus havde afvist den nationale samlingsregering.
(1)

Den 19. april 2016 vedtog Rådet afgørelse (FUSP) 2016/610 (1), som etablerede Den Europæiske Unions militære FSFP-uddannelsesmission i Den Centralafrikanske Republik (EUTM RCA) med et mandat indtil 24 måneder efter, at missionen nåede op på fuld operativ kapacitet, dvs. indtil den 19. september 2018, og et referencegrundlag for nævnte periode.
Main Centre for Special Technologies (GTsST) of the Main Directorate of the General Staff of the Armed Forces of the Russian Federation (GU/GRU)

Hovedcentret for særlige teknologier (Main Centre for Special Technologies (GTsST)) ved hoveddirektoratet for Den Russiske Føderations væbnede styrkers generalstab (GU/GGRU), også kendt med sit feltnummer 74455, er ansvarligt for cyberangreb med betydelige konsekvenser og med oprindelse uden for Unionen, som udgør en ekstern trussel mod Unionen eller dets medlemsstater, og for cyberangreb, som har betydelige konsekvenser for tredjelande, herunder de cyberangreb, der offentligt er kendt som »NotPetya« eller »EternalPetya« i juni 2017, og de cyberangreb, der var rettet mod et ukrainsk elnet i vinteren 2015 og 2016.

»NotPetya« eller »EternalPetya« blokerede adgangen til data i en række virksomheder i Unionen, i det øvrige Europa og i resten af verden, ved at ramme computere med ransomware og blokere adgangen til data, hvilket bl.a. medførte betydelige økonomiske tab. Cyberangrebet på et ukrainsk elnet førte til, at dele af det blev afbrudt om vinteren.

Den aktør, der offentligt er kendt som »Sandworm« (alias »Sandworm Team«, »BlackEnergy Group«, »Voodoo Bear«, »Quedagh«, »Olympic Destroyer« og »Telebots«), og som også stod bag angrebet på det ukrainske elnet, gennemførte »NotPetya« eller »EternalPetya«.

Hovedcentret for særlige teknologier i hoveddirektoratet for Den Russiske Føderations væbnede styrkers generalstab spiller en aktiv rolle i de cyberaktiviteter, der er udført af Sandworm, og kan sættes i forbindelse med Sandworm.
(4)

I betragtning af de udfordringer, som medlemsstaterne står over for med at håndtere covid-19-krisen, og den kendsgerning, at de nye bestemmelser er baseret på princippet om, at alle medlemsstater skal opdatere deres IT-systemer for at være i stand til at anvende reglerne i direktiv (EU) 2017/2455 og (EU) 2019/1995 og sikre indsamlingen og fremsendelsen af oplysninger og indbetalinger i henhold til de ændrede ordninger, er det nødvendigt at udsætte datoerne for gennemførelse og anvendelse af disse direktiver med seks måneder. En udsættelse på seks måneder er passende, da forsinkelsen bør holdes så kort som muligt for at minimere yderligere budgetmæssige tab for medlemsstaterne.
(8)

I henhold til betragtning 7 i gennemførelsesafgørelse (EU) 2017/784, bør der, når denne ordning bestående af den pakke med kontrolforanstaltninger, som Italien ønskede at anvende, er fuldt ud gennemført, ikke længere være behov for at fravige direktiv 2006/112/EF med henblik på at kunne anvende opdelt betaling. Italien tilbød derfor at garantere, at det ikke ville søge at forny den fravigelse, der giver tilladelse til anvendelse af ordningen for opdelte betalinger. Da det dog stadig er for tidligt at give en fuld vurdering af effektiviteten af disse foranstaltninger, som kun har været gennemført i kort tid, og set i lyset af den vanskelige situation, Italien oplever i øjeblikket som følge af covid-19-pandemien, som gør det sværere for momspligtige personer at gennemføre de påkrævede ændringer i deres faktureringssystemer samt for skattemyndighederne at tilpasse deres kontrol og IT-systemer, kan fjernelsen af denne foranstaltning have betydelige negative indvirkninger på bekæmpelsen af skatteunddragelse og opkrævningen af moms samt på administrationsudgifterne for momspligtige personer under de nuværende omstændigheder. Det er derfor hensigtsmæssigt at forlænge tilladelsen til at fravige direktiv 2006/112/EF.
(3)

Medlemsstaternes import inden for rammerne af afgørelse (EU) 2020/491 har bidraget til, at de statslige organisationer eller organisationer, der er godkendt af de kompetente myndigheder i medlemsstaterne, har kunnet få adgang til nødvendigt medicinsk udstyr og personlige værnemidler, som der er mangel på. Handelsstatistikker for sådanne varer viser, at de fortsat er genstand for betydelig import. Eftersom antallet af covid-19-smittede i medlemsstaterne fortsat udgør en risiko for folkesundheden, og da der i medlemsstaterne stadig meldes om mangel på varer, der er nødvendige for at bekæmpe covid-19-pandemien, er det nødvendigt at forlænge den anvendelsesperiode, der er fastlagt i afgørelse (EU) 2020/491, med tre måneder.
(2)

I forbindelse med den gennemgang, der er foreskrevet i artikel 1 i Den Europæiske Centralbanks afgørelse (EU) 2015/32 (ECB/2014/62) (2), fastslog Styrelsesrådet, at det er nødvendigt at medtage yderligere kategorier af investeringsfonde, der kan undtages i henhold til artikel 8, stk. 2, i forordning (EU) nr. 1073/2013 (ECB/2013/38) for Østrig, Letland, Litauen og Portugal, fjerne kategorierne af investeringsforeninger for Frankrig, der ikke længere finder anvendelse, og foretage mindre ændringer som følge af ændringer af visse nationale retsakter.
(7)

Denne foranstaltning, som bør gælde for lette varebiler med en tilladt totalvægt på op til tre ton, tager sigte på at forenkle momsforpligtelserne for afgiftspligtige personer, der gør lejlighedsvis privat brug af et køretøj, der var registreret udelukkende til erhvervsmæssig brug, hvorved afgiftsopkrævningen forenkles. Det vil dog fortsat være muligt for en afgiftspligtig person at vælge at registrere en let varebil som værende til både erhvervsmæssig og privat brug. Ved at gøre brug af denne mulighed vil den afgiftspligtige person fortabe retten til at fradrage moms betalt ved anskaffelse af køretøjet, men vil ikke skulle betale en daglig afgift for privat brug.
(5)

Som det fremgår af gennemførelsesafgørelse (EU) 2018/820 havde Nederlandenes gennemførelse af landets politik for håndtering af husdyrgødning i de senere år lidt tilbageslag, hvilket førte til en situation, hvor man frygtede mulig svig. Denne situation krævede, at Nederlandene optrappede sine bestræbelser på at forebygge svig i gennemførelsen af gødningspolitikken. Selv om det 6. nederlandske handlingsprogram allerede indeholdt tiltag til styrkelse af kontrol og tilsyn med henblik på at forbedre den generelle overholdelse af reglerne i den nederlandske gødningspolitik, var det nødvendigt med en yderligere indsats for at fremme effektiv gennemførelse og fuld overholdelse af reglerne. Denne indsats omfattede fastlæggelse af en styrket håndhævelsesstrategi, som også tager hensyn til bestemmelserne i Europa-Parlamentets og Rådets direktiv 2008/99/EF (6). Strategien skulle bygge på en uafhængig vurdering af overholdelsen af reglerne i den nederlandske husdyrgødningspolitik samt indeholde særlige foranstaltninger med sigte på at forbedre inspektioner og kontroller yderligere og en klar fremgangsmåde for fastsættelse af tilstrækkelig afskrækkende bøder og sanktioner. Det var derfor berettiget at begrænse gyldighedsperioden for gennemførelsesafgørelse (EU) 2018/820 for at gøre det muligt for Nederlandene at gennemføre den styrkede håndhævelsesstrategi fuldt ud.
(1)

Ved artikel 25a i direktiv 2003/87/EF tillægges Kommissionen beføjelser til at vedtage bestemmelser om udelukkelse af flyvninger fra et tredjeland fra EU's emissionshandelssystem (EU ETS). Sådanne bestemmelser bør skabe optimalt samspil mellem EU ETS og de foranstaltninger, som tredjelande har truffet for at mindske klimapåvirkningen fra luftfarten.
6)

træffe avancerede fysiske og/eller logiske sikkerhedsforanstaltninger for de faciliteter, som opbevarer udstyret til den fælles gateway-facilitet, og for kontrollen af adgangen til logiske data og sikkerhed. Kommissionen skal med henblik herpå: a) håndhæve den fysiske sikkerhed for at oprette særlige sikkerhedsområder og muliggøre afsløring af brud b) kontrollere adgang til faciliteterne og vedligeholde et besøgsregister med henblik på sporing c) sikre, at eksterne personer med adgang til området ledsages af behørigt bemyndigede medarbejdere d) sikre, at udstyr ikke kan tilføjes, erstattes eller fjernes uden forudgående godkendelse fra de udpegede ansvarlige organer e) kontrollere adgang fra og til de nationale backend-servere til den fælles gateway-facilitet f) sikre, at alle, der har adgang til den fælles gateway-facilitet, identificeres og autentificeres g) gennemgå godkendelsesrettighederne i forbindelse med adgang til den fælles gateway-facilitet, i tilfælde af at et brud på sikkerheden har betydning for denne infrastruktur h) fastholde integriteten i de oplysninger, der overføres via den fælles gateway-facilitet i) gennemføre tekniske og organisatoriske sikkerhedsforanstaltninger for at forhindre uautoriseret adgang til personoplysninger j) om nødvendigt gennemføre foranstaltninger for at blokere uautoriseret adgang til den fælles gateway-facilitet fra de nationale myndigheders domæne (dvs. blokere en lokation/IP-adresse)
1)

Artikel 3, stk. 1, litra c) og d), affattes således: »c) til støtte for Unionens migrationsmål styrke de nigerske sikkerhedsstyrkers kapaciteter inden for grænseforvaltning og bekæmpelse af irregulær migration d) lette national, regional og international koordinering inden for bekæmpelse af terrorisme, organiseret kriminalitet og irregulær migration samt inden for grænseforvaltning.«
(3)

Den 6. juli 2020 foreslog direktøren for Den Militære Planlægnings- og Gennemførelseskapabilitet udnævnelsen af oberst Paulo Manuel SIMÕES DAS NEVES DE ABREU som efterfølger for brigadegeneral Éric PELTIER til øverstbefalende for EU-missionen EUTM RCA fra den 19. september 2020.
2)

I artikel 3 tilføjes som stk. 3 og 4: »3. Hvis de effektive udvendige LED-lysfunktioner er monteret i et dobbeltbrændstofkøretøj eller et flex-brændstofkøretøj, registrerer godkendelsesmyndigheden CO2-besparelserne således: a) for dobbeltbrændstofkøretøjer, der anvender benzin eller gasformigt brændstof, værdien for CO2-besparelserne med hensyn til LPG eller CNG b) for flex-brændstofkøretøjer, der anvender benzin og E85, værdien for CO2-besparelserne med hensyn til benzin. 4. De certificerede CO2-besparelser, der registreres med henvisning til miljøinnovationskode nr. 19, kan kun tages i betragtning ved beregningen af fabrikanternes gennemsnitlige specifikke emissioner indtil den 31. december 2020.«
C 259/9

DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER

AFGØRELSE nr. H9

af 17. juni 2020

om udsættelse af fristerne i artikel 67 og 70 i Europa-Parlamentets og Rådets forordning (EF) nr. 987/2009 samt i afgørelse nr. S9 på grund af covid-19-pandemien

(Tekst af relevans for EØS og for EF/Schweiz-aftalen)

(2020/C 259/03)

DEN ADMINISTRATIVE KOMMISSION FOR KOORDINERING AF SOCIALE SIKRINGSORDNINGER HAR —

under henvisning til artikel 72, litra a), i Europa-Parlamentets og Rådets forordning (EF) nr. 883/2004 af 29. april 2004 om koordinering af de sociale sikringsordninger (1), i henhold til hvilken Den Administrative Kommission har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EF) nr. 883/2004 og Europa-Parlamentets og Rådets forordning (EF) nr. 987/2009 af 16. september 2009 om de nærmere regler til gennemførelse af forordning (EF) nr. 883/2004 om koordinering af de sociale sikringsordninger (2),

under henvisning til artikel 35 og artikel 65, stk. 8, i forordning (EF) nr. 883/2004 og artikel 67 og 70 i forordning (EF) nr. 987/2009,

under henvisning til EU-Domstolens retspraksis, ifølge hvilken der kan påberåbes force majeure, hvis manglende overholdelse af retlige forpligtelser kan tilskrives omstændigheder uden for vedkommendes kontrol, som var usædvanlige og uforudselige, og hvis virkninger trods al udvist agtpågivenhed ikke kunne have været undgået (jf. Domstolens dom af 13. juli 1995, sag C-391/93, Perrotta, ECLI:EU:C:1995:240), og

ud fra følgende betragtninger:

(1) Medlemsstaterne er på en helt særlig måde blevet ramt af følgevirkningerne af krisen forårsaget af covid-19-udbruddet. Krisen hæmmer i betydelig grad de sædvanlige arbejdsprocedurer i de relevante institutioner i medlemsstaterne og skaber en ekstraordinær situation, hvor det ikke er muligt at anvende refusionsprocedurer som normalt.

(2) Ved anvendelsen af refusionsreglerne i artikel 67 og 70 i forordning (EF) nr. 987/2009 skal der tages hensyn til situationens ekstraordinære karakter.

(3) Eftersom medlemsstaterne og deres kompetente institutioner hidtil har været påvirket forskelligt af covid-19-udbruddet, og da den videre udvikling af udbruddet endnu ikke er forudsigelig, er det nødvendigt løbende at overvåge situationen. Når og hvis det er nødvendigt, bør denne afgørelse ændres i overensstemmelse hermed, og der kan indgås yderligere aftaler mellem medlemsstaterne —

BESTEMT FØLGENDE:

1. Alle frister for indgivelse og afregning af krav som omhandlet i artikel 67 og 70 i forordning (EF) nr. 987/2009 samt i afgørelse nr. S9, der udløber i perioden mellem den 1. februar 2020 og den 31. december 2020, forlænges med seks måneder.

2. Denne afgørelse offentliggøres i Den Europæiske Unions Tidende . Den finder anvendelse fra den 18. juni 2020.

Blaženka KAMENJAŠEVIĆ Formand for den Administrative Kommission

(1) EUT L 166 af 30.4.2004, s. 1.

(2) EUT L 284 af 30.10.2009, s. 1.
(2)

Stofferne på observationslisten udvælges blandt de stoffer, for hvilke de foreliggende oplysninger tyder på, at de kan udgøre en væsentlig risiko på EU-plan for eller via vandmiljøet, men for hvilke overvågningsdataene er utilstrækkelige som grundlag for en konklusion angående den reelle risiko. Det bør overvejes at optage meget giftige stoffer, der anvendes i mange af medlemsstaterne og udledes til vandmiljøet, men ikke eller sjældent overvåges, på observationslisten. Denne udvælgelsesproces bør tage hensyn til de oplysninger, der er anført i artikel 8b, stk. 1, litra a)-e), i direktiv 2008/105/EF, idet der lægges særlig vægt på nyfremkomne forurenende stoffer.
(5)

På grundlag af anmodning M/511 ændrede CEN og Cenelec følgende standarder, hvis referencer er anført i bilag I til Kommissionens gennemførelsesafgørelse (EU) 2019/1956 (4): EN 60335-1:2012, og EN 60335-2-4:2010. Dette førte til vedtagelse af følgende harmoniserede standarder: EN 60335-1:2012/A1:2019, EN 60335-1:2012/A2:2019 og EN 60335-1:2012/A14:2019 for elektriske apparater til husholdningsbrug o.l. samt EN 60335-2-4:2010/A2:2019 for tørrecentrifuger. CEN og Cenelec ændrede også følgende standarder, hvis referencer er offentliggjort i C-udgaven af Den Europæiske Unions Tidende ved meddelelse (2018/C 326/02): EN 60335-2-5:2015, EN 60335-2-7:2010, EN 60335-2-12:2003, EN 60335-2-13:2010, EN 60335-2-17:2013, EN 60335-2-35:2016, EN 60335-2-47:2003, EN 60335-2-48:2003, EN 60335-2-49:2003, EN 60335-2-52:2003, EN 60335-2-61:2003, EN 60335-2-66:2003, EN 60335-2-84:2003, EN 60335-2-87:2002, EN 60335-2-98:2003, EN 60947-5-4:2003, EN 61347-2-7:2012, EN 61347-2-11:2001, EN 61386-1:2008, og EN 62035:2014. Dette førte til vedtagelse af følgende harmoniserede standarder: EN 60335-2-5:2015/A11:2019 for opvaskemaskiner, EN 60335-2-7:2010/A2:2019 for vaskemaskiner, EN 60335-2-12:2003/A2:201 og EN 60335-2-12:2003/A11:2019 varmeplader og lignende apparater, EN 60335-2-13:2010/A1:2019 for friturekogere, stegepander o.l. apparater, EN 60335-2-17:2013/A11:2019 for varmetæpper, varmepuder, beklædning og lignende bøjelige varmeapparater, EN 60335-2-35:2016/A1:2019 for gennemstrømningsvandvarmere, EN 60335-2-47:2003/A2:2019 for elektriske kogekar til erhvervsmæssig brug, EN 60335-2-48:2003/A2:2019 for elektriske grillapparater og brødristere til erhvervsmæssig brug, EN 60335-2-49:2003/A2:2019 elektriske varmeskabe til service til brug i storkøkkener, EN 60335-2-52:2003/A12:2019 for apparater til mundhygiejne, EN 60335-2-61:2003/A11:2019 for termisk akkumulerende varmeapparater, EN 60335-2-66:2003/A11:2019 for varmelegemer til vandsenge, EN 60335-2-84:2003/A2:2019 for toiletter, EN 60335-2-87:2002/A2:2019 for elektrisk udstyr til bedøvelse af dyr, EN 60335-2-98:2003/A11:2019 for luftfugtningsapparater, EN 60947-5-4:2003/A1:2019 for afbryderelementer og andet materiel til styrekredse, EN 61347-2-7:2012/A1:2019 for nødbelysning, EN 61347-2-11:2001/A1:2019 for diverse elektroniske kredsløb i lamper, EN 61386-1:2008/A1:2019 for kabelfremføring og EN 62035:2014/A1:2019 for udladningslamper.
2)

Følgende artikel indsættes: »Artikel 13a Projektcelle 1. EUAM RCA skal have en projektcelle med henblik på at identificere og gennemføre projekter. EUAM RCA skal, alt efter hvad der er relevant, lette og rådgive om projekter, der gennemføres af medlemsstaterne og tredjelande under deres ansvar på områder, der berører EUAM RCA og støtter dens mål. 2. Med forbehold af stk. 3 bemyndiges EUAM RCA til at anvende finansielle bidrag fra medlemsstater eller fra tredjelande til at gennemføre projekter, der konstateres at kunne supplere EUAM RCA's øvrige aktioner på sammenhængende vis, hvis projektet er: a) medtaget i finansieringsoversigten vedrørende denne afgørelse eller b) indarbejdet i løbet af mandatet ved en ændring af finansieringsoversigten på anmodning af missionschefen. EUAM RCA indgår en aftale med de bidragydende stater, der navnlig fastsætter de nærmere procedurer med hensyn til behandlingen af klager fra tredjeparter over skader, der er påført som følge af handlinger eller undladelser, som EUAM RCA har begået i forbindelse med anvendelsen af de midler, der er stillet til rådighed af disse stater. De bidragydende stater kan under ingen omstændigheder drage hverken Unionen eller den højtstående repræsentant til ansvar som følge af EUAM RCA's handlinger eller undladelser i forbindelse med anvendelsen af midler, der er stillet til rådighed af disse stater. 3. Finansielle bidrag fra tredjelande til projektcellen kræver godkendelse af PSC.«